Turkmyńistan (turkm.: Türkmenistan) – państwo we střodkowyj Azyji, mjyndzy Mořym Kaspijskym a Amu-Darjům, na půunoc uod gůr Kopet-Dag. Ůngyfer 80% jygo placu zajmuje pustyńa Kara-Kum, kero je bezmaua bezludno. Teryny zaludńůne sům na předgůřu Kopet-Dag a wele řykůw. Ůng. pouowa mjyškańcůw zajmuje śe bauerstwym, nojčyńśći na štučńy melijorowanych terynach, kere zajmujům 17500 km² placu. Towarůma eksportowymi Turkmyńistanu sům baumwola a tepichy ze uowčyj wouny.